**Teamøving: Golfbil**

*Intro:*

Kort rapport om opplevelse og utførelse av teamarbeid golfbil for team 17. Teamet består av Sivert Utne, Sabine Seljeseth og Sebastian Ikin.

*Samarbeid:*

Vi er en liten gruppe på tre studenter, som stort sett har samarbeidet godt. Siden vi er en liten gruppe var det hensiktsmessig for oss å fordele arbeidsoppgavene oss imellom. Sabine tok seg av å pakke og overføre Jar-filer til EV3-maskinen, Sivert tok seg av design og utbygging av selve bilen. Sebastian bygde den første koden og skriver denne rapporten. Alle team-medlemmene har bidratt til koding og testing av det fullstendige produktet. Alle medlemmene har hjulpet hverandre underveis og fått utfordret ferdighetene sine. Dette er et oppsett som har fungert godt, selv om vi er en mindre gruppe.

*Problemer:*

Det største problemet vi møtte underveis, var en feil relatert til pakking av Jar-filen i “proto-programmet” og kobling av EV3 til datamaskinen. EV3 fixen var å sette nettverksadressa manuelt inn enhetsbehandling. Fixen til Jar-pakkinga kom etter at Class-Path i manifest-fila var blitt endret på og manifestet var blitt satt i samme mappe som java-filen. Ellers har det vært noen mindre feil med koden og et re-design av trykksensoren på bilen. Vi kunne potensielt spart noen timer om vi hadde funnet ut av de største problemene fortere. Allikevel var det alltid en som arbeidet videre mens en fix ble jobbet på for å bruke tid hensiktsmessig.

*Opplevelse:*

Oppgaven har generelt vært en bra øvelse for alle på team 17. Vi har fått utfordret kunnskap og ferdigheter, samt testet disse opp mot en praktisk oppgave. Nye innsikter har blitt oppnådd i både programmering og utførelse av praktiske oppgaver. Vi har fått mestringsfølelse. Det har vært en positiv og lærerik opplevelse, vi føler også at vi har oppnådd formålet med øvingen.

*Intet annet å melde.*